cyanic-selkie/wikianc huggingface dataset:
Red Red Wine
Versjoner
UB40 laget sin coverversjon til albumet Labour of Love. Bandet kjente på denne tidspunktet angivelig til bare Tony Tribes versjon, og deres versjon framstår som en lettere reggae-aktig sammenlignet med Diamonds rolige, akustiske ballade. UB40s versjon gikk til topps på de britiske listene i september 1983 og fikk en 34.-plass i USA i mars 1984. En nyutgivelse av UB40 i 1988 gikk til topps.
Senere har det blitt laget en rekke andre versjoner av sangen.
Cosmic Egg
Cosmic Egg er et musikkalbum av Wolfmother, utgitt i 2009.
Alarm på Nord-Ekspressen
Alarm på Nord-Ekspressen (originaltittel: The Cassandra Crossing) er en britisk-tysk-italiensk dramathriller og katastrofefilm fra 1976 regissert av George Pan Cosmatos. Hovedrollene spilles av Richard Harris, Sophia Loren, Ingrid Thulin og Burt Lancaster.
Handling
En terrorist klarer å stikke av etter et mislykket attentat i Verdens helseorganisasjons laboratorier i Genève. Det han ikke vet er at han har blitt smittet med et hemmeligstemplet dødelig virus i laboratoriet. Han kommer seg senere ombord på et ekspresstog fra Basel til Stockholm og her begynner smitten å bre seg. Myndighetene blir stilt overfor en kamp mot klokka for å forhindre en epidemi. Enkelte høyerestående medlemmer av organisasjonen er villige til å gå svært langt for å forhindre at nyheten om viruset skal komme almenheten for øre. En amerikansk offiser blir satt til å lede oppdraget med å forhindre at smitten brer seg. Han bestemmer at toget skal ledes til Polen, til en spesielt innredet interneringsleir for pestsmittede. Men for at det skal skje må det passere en usikker bro (Cassandra Crossing) som ikke har vært i bruk siden 1948. Det blir etterhvert også klart at de som leder operasjonen ikke har til hensikt å slippe passasjerene av toget, selv om smitten stanses. Noen av passasjerene tar saken i egne hender og forsøker å stoppe toget.
Anmelderne
Filmen har fått bare 30 % på Rotten Tomatoes (10 anmeldelser).
Aftenpostens anmelder beskrev den som spennende, men mente samtidig at den hadde noen logiske brister samt at den ikke var overbevisende nok. Anmelderen mente blant annet at det var usannsynlig at en amerikansk general kunne opptre så egenrådig i virkeligheten.
Innspilling
Alarm på Nord-Ekspressen ble innspilt i Basel i Sveits. Jerbanebroen «The Cassandra Crossing» var i virkeligheten Viaduc de Garabit i Frankrike, konstruert av Gustave Eiffel mellom 1880 og 1884.
Veier i Nord-Trøndelag
I Nord-Trøndelag var det pr. 1. januar 2007 til sammen 5 334 km offentlige veier, noe som utgjorde 5,74 % av landets samlede veilengde på 92 946 km. Av dette var 1 577 km riksveier/europaveier, 1 766 km fylkesveier og 1 991 km kommunale veier.
Fylkets viktigste veier
Nord-Trøndelag har to europaveier: E6 og E14. Europavei 6 går gjennom fylket fra Stjørdal i sør til Namsskogan i nord, og er ei viktig transportåre. Europavei 14 går opp Stjørdalen og er en viktig forbindelse til Sverige.
Blant andre viktige veier kan særlig nevnes fylkesvei 17. Denne veien er mest kjent som kystriksveien i Nordland, men den delen av veien som går i Nord-Trøndelag har også en viktig funksjon, blant annet som forbindelse mellom Namsos og Steinkjer, og som forbindelse til Ytre Sør-Helgeland i nabofylket. Veien er også en del av forbindelsen til E6 for kystkommunene i den nordre delen av Nord-Trøndelag.
Betydning har også fylkesvei 755 som forbinder Inderøy og Fosen, og fylkesvei 775 som forbinder fylkesvei 17 og E6. Nord-Trøndelag har ikke riksveier unntatt europaveiene.
Øyforbindelser og fjordkryssinger
Vikna er knyttet til fastlandet med Nærøysund bru og Marøybrua, mens Otterøya i Namsos har fastlandsforbindelse med Lokkaren bru. Blant andre bruforbindelser med stor betydning kan nevnes Skarnsundbrua på fylkesvei 755 og bruene over Namsen ved Namsos.
Fjelloverganger
Nord-Trøndelags høyeste fjelloverganger er på fylkesvei 773 gjennom Steinfjellet i Namsskogan/Røyrvik, Fylkesvei 765 ved Lauvsjølia i Lierne, samt mellomriksveiene fylkesvei 72 ved Sandvika i Verdal og Europavei 14 ved Storlien.
Mellomriksveier
Det er fem mellomriksveier fra Nord-Trøndelag til Sverige. I tillegg til de to nevnt ovenfor, går fylkesvei 756 til grensen ved Sandvika i Verdal, Fylkesvei 74 går gjennom Lierne til Gäddede, og fylkesvei 765 (også i Lierne) går til Sverige ved Rengen.
Erik Johannessen (musiker)
Erik Johannessen (født 22. juli 1975) er fra Lambertseter i Oslo og er utdannet ved Jazzlinja NTNU i Trondheim og Universitetet i Oslo. Han spiller trombone i band som Jaga Jazzist, Trondheim Jazzorkester, Loud Jazz Band, Lord Kelvin, Funky Hot Grits, Ensemble Denada, Magic Pocket og Meg og kammeraten min. Spiller hovedsakelig jazz og popmusikk og virker som komponist og arrangør i mange sammenhenger.
Erik Johannessen har turnert over hele Europa og verden med Jaga Jazzist og Ensemble Denada, Polen rundt med Loud Jazz Band og Norge rundt med diverse andre band. Han har med Trondheim Jazzorkester spilt med Joshua Redman, Eirik Hegdal, Terje Rypdal, Jon Balke, Erlend Skomsvoll, Maria Kannegaard og sin egen kvartett Magic Pocket og i tillegg gitt ut jazzplater med Lord Kelvin og Magic Pocket. Han vant Sparebank1 Midtnorges JazZtipendiat 2009/10 med Magic Pocket og Spellemannprisen 2010 i åpen klasse med Jaga Jazzists One-Armed Bandit.
Han har dirigert, arrangert og komponert for diverse storband som Kjellerbandet, Midtnorsk Ungdomstorband, Follo Big Band, Orkdal Storband, Kristiansund Storband, Vollen Big Band, Travelin` Storband og Sintefstorbandet. Har også bidratt med trombone på pop-plater med DumDum Boys, Maria Mena, Martin Hagfors, Jens Carelius og mye annet.
Valdres
Valdres er et dalføre som ligger i Innlandet fylke og omfatter størstedelen av nedbørsområdet for Begnavassdraget, nord for Sperillen i Ådal, og øvre del av Etnedal landskapsområde med omliggende fjellstrøk. Den sørligste delen av Valdres består av Begnadalen og sidedalen Hedalen. I nord inngår Valdresflya sør i Jotunheimen og områdene vestover mot Filefjell, samt øvre del av Etnedalen i nordøst. Valdres er et av de største stølslivene i Nord-Europa. Valdres ligger mellom dalførene Gudbrandsdalen (i øst) og Hallingdal/Hemsedal (i sørvest) og indre Sogn i vest.
Valdres omfatter seks kommuner med til sammen 17 968 innbyggere (1. juli 2013) og et samlet areal på 5 406 km². Regionsenteret i Valdres er Fagernes, som fikk bystatus 8. september 2007.
Stedsnavnet var opprinnelig Valdles med betydningen «skogbeite», jfr tysk: Wald (= skog) og -les (= beite).
Valdresmålet hører til østnorske dialekter med noe preg av vestlandsk. Valdresmål har tradisjonelt kløyvd infinitiv.
Kommuner
Valdres er inndelt i 6 kommuner:
Kommuneinndelingshistorikk
I 1838 ble Valdres inndelt i kommunene Sør-Aurdal, Nord-Aurdal, Slidre og Vang. I 1849 ble Slidre delt i Øystre og Vestre Slidre. I 1894 ble Etnedal skilt ut fra Sør- og Nord-Aurdal kommuner. (Kilde: Brøgger, Waldemar: Norge. Geografisk leksikon. Cappelen, 1963).
Geografi
Den søndre delen av Etnedal landskapsområde er topografisk knyttet til Land. Det største tettstedet i hoveddalføret er byen Fagernes. For øvrige byfunksjoner søker valdrisene helst til Gjøvik. Viktigste veiforbindelse er E16. Tradsjonelt har særlig den øvre og vestlige delen av Valdres vært nærere knyttet til Vestlandet enn til Østlandet. Østligste delen er mer knyttet mot Land og sørlige delen mot Ådal og Ringerike. Det finnes også en betydelig forbindelse mot Hallingdal, spesielt via Golsfjellsområdet. Valdres ligger på mange måter midt mellom Bergen og Oslo. De fleste av kommunene har nynorsk som målform. Nedlagte Fagernes lufthavn, Leirin ligger 9 km ovenfor Fagernes 810 moh.
Tettsteder
Tettsteder i Valdres, rangert etter innbyggertall (kommune i parentes):
Administrasjon
Kommunene samarbeider i Valdres natur- og kulturpark, og inkluderer også Valdres næringshage (NHO). Valdres tilligger domsmyndighetsområdet til Valdres tingrett under Eidsivating lagdømme, og utgjør virkeområdet for Valdres prosti under Hamar bispedømme. Tidligere utgjorde området også Valdres fogderi.
Stortingsvalg 2021
Valgresultat ved Stortingsvalget 2021 i Valdres:
Stortingsvalg 2017
Valgresultat ved Stortingsvalget 2017 i Valdres:
Stortingsvalg 2013
Valgresultat ved Stortingsvalget 2013 i Valdres:
Egen valgkrets
Valdres var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Valdres valgte således én representant og én personlig vararepresentant.
Valgkretsen Valdres hadde rundt 16 000 innbyggere og 8 000 stemmeberettigede etter innføringen av kvinnelig stemmerett.
Kultur og media
Valdres er blant annet kjent som storprodusent av rakfisk og Norsk Rakfiskfestival som går av stabelen der hvert år. Dalføret er dessuten kjent for sine mange vintersportssteder. I senere år har musikkgruppa Staut fra Valdres blitt populære over store deler av landet.
Lokalavisen heter Valdres, og i dalføret kan man høre på lokalradio gjennom Valdres Radio.
Laval
Laval kan vise til:
Notodden
Notodden er en by og en kommune i Telemark i Vestfold og Telemark fylke, 120 km sørvest for Oslo. Kommunen ligger ved Heddalsvannet og ved østløpet av Telemarkskanalen. Kommunen grenser til Seljord og Hjartdal i vest, Tinn i nord, Flesberg og Kongsberg i øst, og Sauherad og Bø i sør. Høyeste punkt er Tverrgrønut, 1 306 moh. Nabobyene er Rjukan og Kongsberg.
Navnet Notodden kommer opprinnelig fra husmannsplassen Notodden (som tilhørte Tinne gård) ved munningen av Tinnelva ved Heddalsvatnet. En person fra Notodden kalles en notodding.
Notodden ble skilt ut av Heddal som egen by i 1913 og feirer 100-årsjubileum i 2013. Sine nåværende kommunegrenser fikk byen i 1964 da kommunene Heddal og Gransherad (unntatt Jondalen) samt en del av Hovin ble en del av Notodden kommune.
Bat Masterson
William Barclay «Bat» Masterson (født Bartholomew Masterson 26. november 1853, død 25. oktober 1921) var en gambler, U.S. Army Scout, bøffeljeger, sheriff, U.S. Marshal og journalist kjent fra det ville vesten.
Biografi
Hans far ble født i Canada av en irsk familie og han var det andre barnet i en familie på fem brødre og to søstre. I slutten av tenårene, forlot han og de to brødrene Ed og James, familiens gård for å bli bisonjegere. Masterson tok del i slaget ved Adobe Walls i Texas, der han drepte indianere fra Comanchestammen. Hans første skuddveksling fant sted i 1876 i Texas da han ble angrepet av en annen mann, angivelig på grunn av en jente. Den andre mannen døde senere av skuddskadene, og Masterson ble skutt i bekkenet, men overlevde. Historien om at han måtte bruke stokk resten av livet ble foreviget av en TV-serie om hans liv.
Masterson tjenestegjorde som stedfortredende sheriff sammen med Wyatt Earp, før han ble valgt til sheriff i Ford County i Kansas. Som sheriff fikk han anerkjennelse for å fange fire banditter. I 1883 var han med i en ublodig konflikt som senere ble kjent som Dodge City-krigen. Masterson giftet seg med skuespiller Emma Walters, den 21. november 1891, som han hadde møtte i Denver. Masterson jobbet også som forfatter, redaktør og spaltist. Hans karriere som forfatter startet i 1883 og endte da han døde 67 år gammel i oktober 1921, i New York City. Han kollapset ved skrivebordet sitt av et hjerteinfarkt etter å ha skrevet sin siste spalte for New York Morning Telegraph.
Notodden
Kommunen er den tettest befolkede i Aust-Telemark og er hovedsete for Aust-Telemark tingrett, som ligger under Agder lagdømme. Notodden politistasjon ligger under Telemark politidistrikt og kommunen er også med i Kongsbergregionen.
Geografi
Selve byen Notodden ligger ved utløpet av Tinnelva i Heddalsvatnet, som igjen er en del av Skiensvassdraget. Bybebyggelsen ligger i platåer fra vannet og oppover. I sørøst ligger østløpet av Telemarkskanalen ned mot Norsjø. I andre retningen ligger det opprinnelige Heddal, og selve dalføret strekker seg ca. 10 kilometer mot vest. Mot sør ligger fjellkjeden Lifjell, som deles mellom Notodden og nabokommunene Bø, Seljord og Hjartdal. I nordvest ligger Tinnsjå og området som grenser mot Tinn kommune er dominert av skog.
Klima
Notodden har et temperert klima med relativt kalde vintre og relativt varme somre.
Siden statistikken for temperaturmåling startet i 1878 har Notodden tre år vært det varmeste stedet i landet. Det skjedde i 1929, 2005 og 2007.
Tettsteder i Notodden kommune
Statistisk sentralbyrå har definert to tettsteder i Notodden kommune:
Historisk sett består det som i dag er Notodden kommune likevel av flere forskjellig bygder. De fleste av dem tilhørte de tidligere kommunene Heddal og Gransherad. Heddal har sammenhengende bebyggelse fra utløpet av Heddøla til Nordbygda i vest. Mot grensen til Sauherad kommune ligger Hjuksebø, og rett nord for bykjernen ligger Lisleherad og Høgås. Langs Tinnelva nordover mot Tinnsjå ligger Gransherad og Tinnoset.
Før industrien
Så sent som i 1865 bodde det bare ca. 350 mennesker i det som i dag er Notodden by. Området var da en del av jordbruksbygda Heddal, men på selve stedet Notodden var det kun et dusin store gårder med mange husmannsplasser under seg.
Notodden fikk også merke den gryende turisttrafikken i andre halvdel av 1800-tallet. Rjukanfossen var en magnet for mange reisende, og Notodden ble en mellomstasjon – med kort reisevei til både Oslo og Skien.
Eventyret begynner
Utbyggingen av kommunikasjonene var en betingelse for industriens framvekst. De store fossene med potensiell vannkraft langs Tinnelva kombinert med en massiv tilgang på skog førte til økt interesse fra bedriftsledere i Grenlandsområdet. Tinfos sliperi ble stiftet i 1873, og de påfølgende år ble det også startet papp- og papirproduksjon. Etter et par tiår med varierende økonomisk suksess ble Tinfos tatt over av Ole.H.Holta, en trelasthandler fra nabokommunen Sauherad. Med denne overtakelsen etablerte Holta et konsern (Tinfos) som eksisterer den dag i dag.
Spåtind
Spåtind er den høyeste fjelltoppen på Synnfjellet, som ligger midt i mellom Lillehammer i øst og Fagernes i vest. Fjellet har en høyde på 1 414 meter over havet. Toppen ligger på grensen mellom kommunene Nordre Land og Etnedal, begge i Innlandet fylke.
Notodden
Industribyen Notodden
I år 1900 var Notodden blitt det naturlige sentrum i Heddal, og ved hjelp av industri, handel og kommunikasjon nærmet befolkningen seg 1000 innbyggere i kommunen.
Spåtind
Fjellmassivet Synnfjell ruver godt i forhold til omgivelsene. Dette gjør Spåtind ganske unik med tanke på utsikt. Det er bare Gaustatoppen ved Rjukan som har tilsvarende utsyn fra toppen. Fra Spåtind ser man fjelltopper i seks fylker. I sør skimtes Norefjell og mot høyre ligger Hallingskarvet, Skogshorn i Hemsedal. Valdresfjellene Rundemellen og Skaget sees i vest. I nordvest dukker Jotunheimens spisse tagger opp med blant annet Hurrungane og Glittertinden opp. Mer mot høyre ser man Rondane. Det er lett å kjenne igjen karakteristiske topper som Stor-Sølnkletten i Alvdalsfjellene og Muen i Ringebufjellet. Alpinanlegget ved Hafjell er også godt synlig. Søsterkirkene på Hadeland og kirken i Stange er også synlig. Sommeren 2014 ble det på Spåtindtoppen avduket en av de største sikteskivene her i landet med sine 155 siktepunkter.
Notodden
Industribyen Notodden
Ingeniøren og gründeren Sam Eyde hadde en tid kjøpt opp flere fossefallrettigheter, og nå var han på jakt etter nye metoder for å utnytte vannkraften sin. Et tilfeldig møte med professor Kristian Birkeland førte til en patent på anvendelse av en elektrisk flamme til fremstilling av kvelstofforbindelser. Kort sagt hadde Birkeland funnet opp en metode for å lage kunstgjødsel,(Birkeland-Eyde-prosessen) og ved hjelp av Eyde, Eydes franske bankforbindelser samt den svenske storinvestoren Marcus Wallenberg ble Norsk Hydro-Elektrisk Kvælstofaktieselskab dannet i 1905.
Spåtind
Ved foten av Spåtind er det mange store og små hyttefelt. De største er i Synnadalen på østsiden av fjellet, og Hugulia, på sørsiden av Spåtind. På østsiden er det en alpinbakke og et hotell.
Notodden
Industribyen Notodden
En viktig medarbeider for Sam Eyde ved utbyggingen av fossefall og industri var ingeniør Sigurd Kloumann.
Notodden blir egen by
Med Norsk Hydro og Tinfos som lokomotiver startet en storstilt industriutbygging på Notodde og i et meget høyt tempo. Byens innbyggertall gikk fra ca. 1000 til ca. 5000 innbyggere på ti år, og det ble raskt klart at infrastrukturen i bykjernen ikke klarte å følge utviklingen. Husmangelen var prekær, og ropene om moderne anlegg for vann,kloakk og brannvesen ble stadig høyere.
I disse årene vokste det fram et ønske fra byboerne om at Notodden skulle bli en egen by og dermed skilles ut fra Heddal kommune. Partene kunne derimot ikke bli enige om hvordan grensene skulle trekkes, så saken måtte til slutt avgjøres av Stortinget. Der ble det bestemt at Notodden skulle få bystatus fra 1. januar 1913.
Fall og vekst
I årene etter den første industriutbyggingen og nesten opp mot 2. verdenskrig opplevde byen en økonomisk stagnasjon og etter hvert nedgang. Mye av produksjonen ble nå flyttet enten nærmere de store fossene (Rjukan) eller nærmere markedet. (Grenland og Herøya). Dessuten tok nye metoder innenfor kunstgjødsel (den mindre energikrevende Haber-Bosch-prosessen) over for Birkeland-Eyde-prosessen.
Etter krigen bedret situasjonen seg, mye fordi det var bedre tider på verdensmarkedene og fordi Norsk Hydro fant andre bruksområder for bygningsmassen sin. Blant annet ble det startet en egen sekkefabrikk, som sørget for mange arbeidsplasser i kommunen. I toppåret 1960 forsørget arbeidere fra Tinfos og Norsk Hydro 38 prosent av Notoddens befolkning.
Etter industrien
Etter 77 års drift ble hjørnesteinsbedriften Tinfos Jernverk nedlagt i 1987. Da hadde allerede Norsk Hydro i et par tiår rasjonalisert bort eller flyttet arbeidsplasser fra byen. Dette betydde slutten på Notodden som en tradisjonell industriby.
Byen har siden den gang etablert seg som en handels- og serviceby for Aust-Telemark og områdene rundt. De siste årene har det derimot blitt etablert en del nye industribedrifter og da særlig innenfor høyteknologi, offshore og forsvarsindustri.
UNESCOs verdensarvliste
Notoddens unike industrihistorie har også begynt å få mer oppmerksomhet, spesielt når det gjelder turisme og vern av kulturminner. I 2009 ble Notodden oppført på Norges tentative liste til UNESCOs verdensarvliste sammen med Rjukan, Odda og Tyssedal. I januar 2013 besluttet Miljøverndepartementet at serienominasjonen skulle splittes i to faser. 1. søknad for Rjukan/Notodden oversendes til UNESCO i januar 2014, og fase 2, det jobbes videre med utvidelse av nominasjonen for å inkludere Odda/Tyssedal med eventuell oversendelse til UNESCO i januar 2016. I januar 2014 ble verdensarvsøknaden for Rjukan/Notodden sendt til UNESCO. Søknaden ble bearbeidet og godkjent av UNESCOs rådgivende organ ICOMOS 15. mai 2015, og kom opp til endelig adoptering på UNESCOs Verdensarvliste i Bonn klokka 09.30 den 5. juli 2015, 108 år og 1 dag etter at Sam Eyde besluttet at byen Rjukan skulle bygges. Rjukan-Notodden industriarv ble listeført under kriterium II og IV, med følgende, fremragende universelle verdi:
Næringsveier
De senere år har det skjedd en utvikling i retning av flere industribedrifter på Notodden, spesielt innenfor teknologi og offshore. Rett utenfor sentrum ligger Telemark Teknologipark, der flere ulike teknologi- og industribedrifter har etablert seg. Noen av bedriftene som skaper optimisme i byen er Simpro defence, Berget AS, Sperre AS og Norwegian Coating Technology.
Uavhengig av industrien har Notodden i over hundre år fungert som handels- og serviceby for resten av Aust-Telemark, og også en del av Vest-Telemark. I dag er Tuvensenteret det største kjøpesenteret i regionen, og bilbransjen på Notodden er også dominerende i distriktet.
Media
Telen er Notoddens eneste avis og kommer ut tre ganger i uken. Den dekker også nabokommunene Sauherad og Hjartdal, og har eksistert siden 1928. Fylkesavisene Telemarksavisa og Varden har lokalkontorer på Notodden. Disse avisene kommer i motsetning til lokalavisen ut alle hverdager pluss lørdag. Telens grunnlegger Ola Storeng startet også Teledølen i 1905, som var Telens hovedkonkurrent fram til den ble nedlagt i 1973.
I avisenes glanstid på 1910-tallet og 1920-tallet var det flere publikasjoner som kom ut på Notodden, deriblant Freden, Telemarkposten, Telemarkfylke, Notodden blad og Notoddens nyheds- og avertissements-blad.
Radio P5 Telemark sender i dag på lokalradiofrekvensen i Notodden, men dekker også kommunene Bø, Nome og Sauherad. Det samme gjør Bø-baserte Radio Midt-Telemark. Tidligere nærradiokanaler i byen inkluderer Radio Øst-Telemark, Radio 5 og Radio Notodden.
Turisme
For de fleste er Notodden mest kjent for å arrangere Notodden Blues Festival, en av Europas største bluesfestivaler. Fra sin spede begynnelse i 1988 trekker nå festivalen titusenvis av mennesker til byen hvert år den første helgen i august.
I desember 2013 åpnet Bok & Blueshuset på Notodden, byens nye kulturhus og signalbygg. I tillegg til bibliotek, kino, kulturskole, konsertscene, restaurant og kafé, inneholder det også bluesmuseum, innspillingsstudio og kontorene til Europas Blues Senter og Notodden Blues Festival.
I september 2013 åpnet Lysbuen-museet, som er samlokalisert med Telemarksgalleriet i Tinfos kulturmiljø (fredet 2014). Museet presenterer starten på industrieventyret (Rjukan-Notodden industriarv) og Hydros kunstsamlinger.
Noen få kilometer fra sentrum ligger Heddal stavkirke. Dette er Norges største stavkirke, og en stor turistattraksjon. Den ble bygd på 1200-tallet. Like i nærheten ligger Heddal bygdetun, som har samlet mange bygninger fra middelalderen og fram mot vår tid, og som dessuten har eksempler på rosemalerkunst og bunader fra Øst-Telemark. I området rundt Heddal stavkirke og Heddal bygdetun ligger også Kulturstigen, som er en historisk og litterær vandring med innlagte lytteposter. Notodden kirke sto ferdig i 1938, i anledning Notoddens 25-årsjubileum. Kirken var en gave fra Tinnfoss-direktør Ole Halvor Holta.
Musikk
I dag er Notodden kjent for å arrangere den årlige Bluesfestivalen, den største bluesfestivalen i Europa, hver første helg i august. Festivalen oppsto i 1988, etter at Jernverket ble nedlagt, og det er en naturlig forbindelse mellom arbeiderklassemusikken blues og industri- og arbeiderbyen Notodden. Bluesmusikken hadde satt sitt preg på Notodden siden 1970-tallet, godt hjulpet av artister som Kåre Virud og Notodden Blues Band. Senere har blant andre The R&B Express, Spoonful of Blues og Margit Bakken kommet til, og starten av Notodden Blues Festival la ikke en demper på rekrutteringen. Rett før festivalen hvert år arrangereres et bluesseminar for ungdom, og her har kjente bluesartister som Kid Andersen deltatt i begynnelsen av sin karriere. B.B. King er blant verdensstjernene som har opptrådt, og både han og Shemekia Copeland er blant de bluesartister som har fått sine navn inngravert i stjerner på hellene ved torget i Storgata.
Den internasjonalt kjente komponisten Klaus Egge ble født i Gransherad i 1906 og døde i Oslo i 1979. Egge regnes som en av Norges førende symfonikere. Han hadde en rekke høye tillitsverv i norsk musikkliv og var også en toneangivende musikkritiker. Det som først og fremst lever etter ham, er musikkverkene han skapte, bl.a. fem symfonier, tre klaverkonserter, en fiolinkonsert og en cellokonsert. I 1972 fikk Egge Norsk kulturråds ærespris.
Tre andre eminente musikere må nevnes: fløytisten Alf Andersen (1928-1962), munnspillmesteren Sigmund Groven og organisten Kåre Nordstoga.
Notodden har et levende metal-miljø, og artister/band som Emperor, Mortiis, Leprous og Zyklon, har sine utspring fra Notodden. Komponist, artist og produsent Vegard Sverre Tveitan har vært sentral i dette miljøet.
Av andre musikkfestivaler (både nåværende og tidligere] kan nevnes Motstøyfestivalen, Metal Heart Festival, Notodden Musikkfestival og den årlige Landskappleiken i bluesgitar.
Litteratur
Følgende forfattere fra Notodden har oppnådd medlemskap i Den norske Forfatterforening: Ingebjørg Mælandsmo, Olav Kaste, Hans Herbjørnsrud, Håvard Rem, Tor-Arne Moen og Amalie Kasin Lerstang. Sistnevnte debuterte i 2014 med romanen «Europa», som gav henne Vesaasprisen.
Forfatterskapet til Hans Herbjørnsrud blir høyt vurdert både her til lands og i utlandet. I 1999 ble Herbjørnsrud nominert til den europeiske Aristeion-prisen, og han er to ganger blitt innstilt til Nordisk råds litteraturpris. I tillegg har han mottatt en rekke høythengende priser i Norge. Novellene hans er oversatt til flere asiatiske og europeiske språk. Herbjørnsrud blir gjerne betraktet som den betydeligste telemarksforfatteren i generasjonen etter Tarjei Vesaas.
I 2013 begynte den årlige litteraturfestivalen Herbjørnsruddagene, som ble arrangert i det nye Bok & Blueshuset på Notodden. Litteraturfestivalen arrangerte novellekonkurranse for ungdom i Telemark. Herbjørnsruddagene 2018 feiret 80-årsdagen til Herbjørnsrud med et arrangement med poeten Sumaja Jirde Ali fra Bodø og musiker Anne Hytta fra Sauland. Herbjørnsrud har samarbeidet med andre kunstnere i kommunen, som Tor-Arne Moen, Sverre Tveitan og Svein Tråserud.
Sport
Notodden bys stolthet er Notodden Fotballklubb (NFK). som i sesongen 2013 spilte i 2.divisjon for herrer. Klubben rykket opp første gang i Adeccoligaen i 2006, men måtte ned i 2.divisjon i 2010, 2011 og 2013. NFK ble stiftet i 1999 som et samarbeidsprosjekt mellom Sportsklubben Snøgg og Heddal, og spiller sine hjemmekamper i Idrettsparken.
Både herrelaget og damelaget til Notodden Håndballag (NHL) spiller i 3. divisjon, og dette er også moderklubben til landslagsspiller Joakim Hykkerud. Heddal bordtennisklubb har et av landets beste elitelag, og tapte sluttspillfinalen både i 2011 og 2012. Sportsklubben Snøgg er et idrettslag som i dag driver med aldersbestemt fotball, bryting og friidrett, men Snøgg Fotball hadde i 1951/1952 et fotballag på det øverste nivået i Norge. Snøgg-bryteren Aage Eriksen vant OL-sølv i 1948.
Utdanning
Det har lenge vært lærerutdanning på Notodden, men i 1994 ble høgskolen en avdeling av Høgskolen i Telemark. Avdelingene i Notodden og Rauland ble kalt fakultet for estetiske fag, folkekultur og lærarutdanning.
4. mai 2018 ble Høgskolen i Telemark en del av Universitetet i Sørøst-Norge, Avdelingen på Notodden ble nå Campus Notodden som har 1655 studenter i studieåret 2019-2020
Grunnskolen på Notodden er delt i fem kommunale barneskoler, to kommunale ungdomsskoler og en 1-10-skole. I tillegg ligger Telemarks største montessoriskole i Notodden kommune. Der går det elever på barnetrinnet.
Dialektforhold
Historisk ligger Notodden kommune i området for øst-telemarksdialekten (ofte "aust-telemålet" i faglitteraturen), men siden byen Notodden vokste fram, har det vært et skille mellom et tradisjonelt mål i bygdene og et innflytterprega mål i bysenteret.
Når det gjelder bymålet, så har det en del til felles med de tradisjonelle bymåla i Grenland og Vestfold, og det kan dermed regnes som et vikværsk bymål (sjøl om mange notoddinger nok oppfatter for eksempel grenlandsmålet som "breiere" enn sitt eget talemål). Vikværske trekk i bymålet finnes blant annet i bøyingssystemet. For eksempel kan en høre endinger som -ær og -ane i flertall av hannkjønnsord ("bilær", "bilane"), -ær(e) og -ast i komparativ og superlativ av adjektiv ("finær(e)", "finast") og -ær i presens av a-verb ("kastær", "tutær", "rullær"). Et annet fenomen bymålet har til felles med deler av det vikværske området, er preposisjonen "mellom" brukt synonymt med "gjennom" (for eksempel i setninger som "Saken gikk ikke mellom i bystyret" eller "[Bank]kortet gikk ikke mellom, prøv å dra igjen!"). Som i grenlandsmålet blir dessuten "oss" gjerne uttalt "vårs". Det er imidlertid mye talemålsvariasjon i byen, og en del vil ikke ha (alle) disse trekka i talen sin, men heller snakke en mer bokmålsnær varietet.
Siden slutten av 1900-tallet har talemålet i Notodden vært i relativt rask endring. For det første synes trekk fra bymålet å ha bredt om seg i bygdene. For det andre har bruken av vikværske bøyingsformer nok gått noe tilbake i bymålet. Det kan altså se ut til at Notodden, som mange andre områder på Østlandet, opplever at både bygdemålet og bymålet går i retning av et fellesøstlandsk talemål. I en slik situasjon er det vanskelig å slå fast om endringene i bygdemålet først og fremst kommer av påvirkning fra målet i Notodden by eller fra det fellesøstlandske målet.
Kommunestyrevalget 2019
Arbeiderpartiet inngikk i et flertallsstyre sammen med Senterpartiet, Rødt og Miljøpartiet De Grønne. Senterpartiet trådte ut av samarbeidet i desember 2020.
Kommunestyrevalget 2015
Arbeiderpartiet styrte i et flertallsstyre sammen med Senterpartiet, Kristelig Folkeparti, Sosialistisk Venstreparti og Rødt. SV trådte ut av samarbeidet i løpet av perioden.
Kommunestyrevalget 2011
Kommunevalget på Notodden endte opp å bli det jevneste valget i byens historie. Før valget hadde Høyre, Kristelig Folkeparti, Venstre og Fremskrittspartiet bestemt seg for å samarbeide, og dermed utfordre den regjerende koalisjonen med Arbeiderpartiet og Solidaritetslista av SV, Rødt og Partiløse (forkortet SOL), som hadde støtte fra Senterpartiet.
Ap, Høyre og Venstre hadde stor framgang ved valget, mens KrF og Senterpartiet endte på nesten samme resultatet som i 2007. De store taperne ble Fremskrittspartiet og ikke minst SOL, som gikk tilbake med 14,3 prosent. Etter omtelling viste det seg at KrF hadde tatt et mandat fra Senterpartiet med en overvekt på 41 listestemmer. Rent valgteknisk er dette det samme som en eneste partistemme.
Jørn Christensen (H) ble valgt til ordfører for perioden 2011-2015.
Kommunikasjon
Notodden lufthavn ligger 2 kilometer utenfor sentrum, og er mest kjent som seilflyplass. Likevel er det daglige flygninger til og fra Bergen. I 2012 ble det også startet daglige flyvninger til og fra Stavanger.
E134 kommer fra Oslo, går gjennom hele kommunen fra Meheia i øst til Ørvella i vest, og avslutter i Haugesund over tretti mil senere. Notodden har bussavganger hver time, hele døgnet, hele året til og fra Oslo, og også daglige bussavganger til Skien, Bø og Haugesund.
Notodden jernbanestasjon er siste stoppested på Bratsbergbanen før toget går tilbake sørover til Skien/Porsgrunn, med forbindelse til Sørlandsbanen ved Nordagutu.
Vennskapsbyer
I 2008 besluttet Notodden kommunestyre å avslutte sine vennskapsavtaler med Idensalmi, Nyköping og Stelle. Disse tre ble erstattet av en ny vennskapsby, Suwałki.
Følgende byer er vennskapsbyer med Notodden:
Tidligere vennskapsbyer av Notodden:
Glenn Drover
Glenn Drover er en spilldesigner og -utgiver. Han er en av grunnleggerne av og styreformann i Eagle Games.
Åsen – Kjeldalen naturreservat
Åsen – Kjeldalen naturreservat ligger nordøst for Inndyr i Gildeskål kommune i Nordland. Naturreservatet har et areal på 931 dekar. Området er vernet for å bevare et område med en generelt rik flora, herunder sjeldne og svært kravfulle plantearter og forekomst av hassel, samt den tilhørende fauna.
Glenn Drover
Drover studerte historie og statsvitenskap ved Marquette University.
Før Glenn Drover var med å starte Eagle Games var han salgssjef i Activision. Mellom 2000 og 2006 var han styreleder i Eagle Games. Fra 2007 har han vært salgssjef i PopCap Games. Av spillene han har designet er blant annet Railroad Tycoon.
Leon van de Roye
Leon van de Roye var en belgisk turner.
Nyhetsblikk
Nyhetsblikk er et norsk direktesendt aktualitetsmagasin med mye kulturstoff som gikk på NRK2 fra 2000 til 2001. Programmet kan beskrives som et direktesendt nyhetsprogram med reportasjer og gjester, og favnet både kultur, medier, økonomi og utenriksstoff. Det ble sendt fire ganger i uken, mandag til torsdag.
Programmet ble etterfulgt av Stereo.
Vital Verdickt
Vital Verdickt var en belgisk turner.
Han deltok i det andre VM som ble arrangert, i 1905, der han var med og vant bronsemedalje i lagkonkurransen. Som i 1903 vant Frankrike lag-gull, mens Nederland fikk sølv.
Dade County
Dade County er navnet på to fylker i USA:
Liste over sykkelklubber i Norge
Dette er en liste over norske sykkelklubber som er registrert hos Norges Cykleforbund pr. 2019. Opplysningene er hentet fra idrettens sentrale register.
Medlemmer av Føniksordenen
Dette er en liste over medlemmer av Føniksordenen, en fiktiv orden som beskrives i bøkene om Harry Potter av J. K. Rowling.
Abriam Humlesnurr
Abriam Humlesnurr er bror til Albus Humlesnurr og var medlem av den originale besetningen av Føniksordenen.
Abriam blir såvidt nevnt i Harry Potter og Ildbegeret: Albus Humlesnurr forteller Harry Potter og Gygrid at Abriam ikke brydde seg om fæle brev han hadde mottatt etter å ha blitt dømt for å ha utført upassende trylleformler mot en geit. Ikke mye annet er kjent om personen annet enn at han er rar og muligens ikke er lese- og skrivekyndig.
Abriam er bartender ved Galthodet i Galtvang, som avslørt av J.K. Rowling i et intervju. Hun ga først hint om dette i Harry Potter og Føniksordenen, da Harry merket en sterk lukt av geiter i baren. I Harry Potter og Halvblodsprinsen ser Harry ham sammen med Mundungus Styrfeder, som virker som om han har stjålet diverse objekter fra Grimolds Plass 12. Dette til tross for at Sirius Svaart har fortalt Harry at Mundungus er utestengt på livstid fra Galthodet for å ha fornærmet Abriam, og at Abriam har veldig god hukommelse. Abriam blir også sett på slutten av Harry Potter og Halvblodsprinsen, da han er til stede i sin brors begravelse. I Harry Potter og dødstalismanene redder han Harry, Ronny og Hermine idet de er i ferd med å bli tatt til fange av dødsetere i Galtvang, og det viser seg også at det går en hemmelig gang fra Galthodet inn til Galtvort, nærmere bestemt til nødvendeligrommet. Da skolen senere blir angrepet av Voldemorts styrker, evakueres de fleste elevene som ennå ikke har nådd myndighetsalder (og diverse elever som har nådd myndighetsalder, men ikke vil være med å kjempe) vekk fra skolen gjennom denne gangen.
Selv om han ikke blir omtalt som Abriam, er bartenderen i Galthodet nevnt av og til av Albus Humlesnurr som en kilde til informasjon. Da Tom Venster kom tilbake til Galtvort for å be Humlesnurr om en lærerjobb omtrent ti år etter at han forlot skolen, viser Humlesnurr at han har uventede kunnskaper om Vensters møter på Galthodet. Han forklarer denne kunnskapen ved å si at han er «venn med de lokale bartenderne».
Rakel Rummelfiold fortalte Harry at da hun ble intervjuet for en stilling ved Galtvort på Galthodet, og like etter at hun (uten å vite om det) hadde gitt profetien som involverte Harry og Fyrst Voldemort til Albus, ble de avbrutt da den «besynderlige bartenderen» kom stormende inn i rommet sammen med Severus Slur. Severus påsto han hadde gått seg vill i trappen.
Arabella Figg
Arabella Doreen Figg passer på Harry Potter i hemmelighet mens han er hjemme hos Familien Dumling. Hun blir først nevnt som «Fru Figg», en dame som passer på unge Harry i Harry Potter og De vises stein mens Dumlingene er borte og Harry ikke får være med.
Selv om hun er flink til å framstå som en gomp, er Fru Figg faktisk en av de heldigste futtene i magikerverdenen. Hun gjør det godt i handel med blandingsrasekatter og kataparder, kattenes magiske variant. Fru Figg tilhører også Føniksordenen og fungerer som Humlesnurrs forbindelse med gompene.
I Harry Potter og Føniksordenen hjelper hun Harry Potter etter at hun og hans søskenbarn Dudleif Dumling blir angrepet av to desperanter, og velger dette tidspunktet for å avsløre overfor Harry at hun er satt til å passe på ham. Da Magidepartementet prøver å få Harry utvist fra Galtvort på grunn av at han brukte magi mot desperantene, er det Fru Figgs vitnemål overfor Heksingatinget som fører til at Harry kan fortsette studiene sine. Hun avslører også overfor Harry at hun med vilje gjorde Harrys opphold hos henne ubehagelige slik at Dumlingene skulle fortsette å sende ham til henne.
Ifølge J.K. Rowlings nettside er futter faktisk ikke i stand til å se desperanter. Fru Figg var imidlertid vant til de negative følelsene hun fikk av disse skapningene, og kunne derfor vitne på Harrys vegne foran heksingatinget uten at det var mened, selv om hun antakeligvis løy om at hun kunne se desperantene.
I filmene spilles hun av Kathryn Hunter.
Dedalus Dølg
Dedalus Dølg er trollmann, medlem av Føniksordenen, og en av vaktene som hjalp Harry Potter å rømme fra hjemmet til Dumlingene. Harry husker også Dølg som en som bukket til ham utenfor en butikk en gang. Harry møtte Dølg i Den lekke heksekjel i Harry Potter og De vises Stein, og han kan bli sett i den scenen i filmen. Dølg blir av Minerva McSnurp beskrevet slik: «der har det alltid skortet på vettet», etter at han, natt til 1. november 1981 feiret Voldemorts fall ved å skyte stjerneskudd over Kent. Dølg bruker en fiolett dress med matchende flosshatt, og hatten har en liten blomst i bremmen.
Dorte Merkelin
Dorte Merkelin blir introdusert til leserne igjennom et fotografi av den originale gjengen i Føniksordenen. Hun ble drept av Fyrst Voldemort personlig, et mål på hvor viktig hun var i kampen mot ham.
Edgar Beining
Edgar Beining ble drept sammen med mesteparten av sin familie. Gygrid så på familien Beining som en av de beste magikerfamilien av tiden, og Alastor Bister sa at «han var en stor trollmann».
Edgars niese, Susanne Beining, er en Håsblåsjente i Harry Potters årstrinn. Siden Susanne Beining er halvblods, må Edgar være fullblods.
Elifas Dogger
Elifas Dogger er til stede da en flokk svartspanere kommer til Harry Potter for å hjelpe ham å rømme til Grimold Plass 12.
Elifas skriver en nekrolog om Humlesnurr i Aftenprofeten i Harry Potter og dødstalismanene.
Emmelin Vals
Emmelin Vals er en heks med prektig utseende, og en av vaktene som følger Harry Potter å rømme fra Dumlingene til Grimold Plass 12. Hun har på seg et smaragdgrønt sjal. Hun ble drept av dødsetere sommeren 1996 etter at Severus Slur har gitt dødseterne informasjon om hvor hun holdt til. Ifølge Kornelius Bloeuf, den nylig avsatte Magiministeren, i en samtale med gompenes statsminister, var mordet på henne vemmelig.
Frank og Alinda Langballe
Frank og Alinda Langballe er foreldrene til Nilus Langballe, en student i Griffing ved Galtvort i samme årskull som Harry Potter.
Frank og Alinda ble torturert til sinnssykdom av en gruppe dødseters ledet av Bellatrix DeMons, noe som førte til at Nilus måtte bo hos sin bestemor mens foreldrene ble sendt til St. Mungos hospital for magiske sykdommer og skader, hvor de har vært siden. Dette ble beskrevet som en av tidenes mest forferdelige kriminelle handlinger, spesielt siden Alinda og Frank var veldig populære. Frank var en av de beste svartspanere Magidepartementet hadde, men han husker ingenting nå, og er sinnssyk.
Nilus og hans bestemor Augusta Langballe besøker Frank og Alinda i feriene. I Harry Potter og Føniksordenen, gir Alinda Nilus et tyggegummipapir under hans besøk rundt juletider, og Nilus putter papiret i lomma, selv om bestemoren hans sier at han skal kaste det, og at han har mange slike hjemme. Betydningen av dette tyggegummipapiret er debattert, men debatten har nylig stilnet av etter et intervju med Rowling, der hun sier at hendelsen ikke har noen større betydning mot plottet i bøkene.
Franks tryllestav ble brukt av Nilus mens han gikk på Galtvort, helt til den brakk i Harry Potter og Føniksordenen, da han var med i kampen i Magidepartementet.
Det er antatt at Frank er noen få år eldre enn Jakob og Lilly Potter, selv om Rowling ikke har bekreftet dette.
Mundungus Styrfeder
Mundungus Styrfeder er en person i bok- og filmserien Harry Potter, skrevet av J.K. Rowling.
Styrfeder ble først nevnt i Harry Potter og De Vises Stein av Minerva McSnurp i en kritikk av hans valg av at det skulle regne stjerneskudd for å feire Voldemorts bortgang, såvidt nevnt i Harry Potter og Mysteriekammeret da Arthur Wiltersen forteller at han forsøkte å forhekse ham mens han hadde ryggen til, og igjen i Harry Potter og Ildbegeret da Arthurs sønn ,Perry Wiltersen, forteller at han krevde kompensasjon for et tolvroms telt med boblebad som ble ødelagt under VM i rumpeldunk, selv om han faktisk hadde sovet inne i en frakk som var satt opp med teltstenger under turneringen. Albus Humlesnurr nevner ham også som en del av den «gamle gjengen», en henvisning til den første sammensetningen av Føniksordenen som i bok nr 4 bør settes sammen igjen.
Styrfeder forblir usett inntil kapittel nr to i Harry Potter og Føniksordenen. Han ble satt til å passe på at Harry Potter ikke ble angrepet, men Styrfeder forlot sin plikt for å utføre tvilsom handel med heksekjeler. Mens Styrfeder var borte angrep en desperant sendt av Venke Dolorosa Uffert Harry og Dudleif, noe som (nøyaktig etter Ufferts plan) førte til at Harry måtte bruke en skytsverge. Dette ga Styrfeder en velfortjent overhaling av Arabella Figg.
Selv om Styrfeder er kriminell, er han veldig lojal overfor Humlesnurr, som tilsynelatende har fått ham ut av trøbbel en gang. Humlesnurr stoler nok på ham til å inkludere ham i Føniksordenen. Styrfeder blir beskrevet som en «kort, tykk, ubarbert mann som er hjulbent, har langt, stritt, rødbrunt hår og blodskutte øyne som gir ham et sorgfullt uttrykk likt en basset hound». Han røyker pipe som utsteder skyer av grønn røyk som lukter merkverdig likt brente sokker.
Medlemmer av Føniksordenen har blandede følelser for Styrfeder – særlig Molly Wiltersen, som misliker den konstante tvilsomme oppførselen hans sterkt. Hun misliker også tanken på at en delvis kriminell person er med i gruppen. Ingen kan derimot nekte for at han er nyttig, siden han har kontakter i den litt mer tvilsomme delen av det magiske samfunnet. Disse kontaktene har gjort at han kunne selge Fred og Frank Wiltersen utstyr som de trengte for å utvikle Wiltersens Wærste, og at han har kunnet få greie på ting Føniksordenen ellers ikke ville fått greie på.
I Harry Potter og Halvblodsprinsen tar Harry Styrfeder på fersken mens han forsøker å selge det som tidligere var Sirius Svaarts eiendom (som nå tilhører Harry etter at Sirius døde). Harry forsøker å ta kveletak på Styrfeder, men heldigvis for ham greier han å stikke av før Harry kan gjøre noe virkelig ubehagelig. I løpet av bokens handling blir det avslørt at Styrfeder har solgt forfalskninger av Anti-Mørk Magi utstyr og til slutt blir kastet i Azkaban for å ha gitt seg ut for å være en imferie (en slags zombie) under et slurvete ran. De fleste av medlemmene i Føniksordenen virker som om de nekter å vedkjenne seg Styrfeder etter dette, siden ingen av dem løfter en finger for å redde ham ut av fengselet.
Flere fans tror at en av tingene Styrfeder stjal fra Grimold Plass 12 var en av Voldemorts syv malacruxer (halskjedet som Harry og Humlesnurr letet etter i grotten). Dette fordi en medaljong som ikke kunne åpnes ble nevnt i Harry Potter og Føniksordenen. Dette bekreftes i den 7. og siste boka i Harry Potter-serien, Harry Potter og Dødstalismanene.
Nestor Bindebolt
Nestor Bindebolt er en figur fra Harry Potter-bøkene av J.K. Rowling. Han er medlem av Føniksordenen og jobber som svartspaner. Han blir beskrevet som en høy, skallet mann av afrikansk avstamming med gullringer og en ørering. Nestor Bindebolt ble første gang introdusert i Harry Potter og Føniksordenen, og han jobbet da som dobbeltagent for Føniksordenen innenfor Magidepartementet. Han var ansvarlig for letingen etter Sirius Svaart, men siden han visste at Svaart var uskyldig gav han Departementet falsk informasjon om at Svaart befant seg i Tibet.
Polk County (Missouri)
Polk County er et fylke i den amerikanske delstaten Missouri. Det ligger sørvest i staten og det grenser mot Hickory County i nord, Dallas County i øst, Greene County i sør, Dade County i sørvest, Cedar County i vest og mot St. Clair County i nordvest.
Medlemmer av Føniksordenen
Nestor Bindebolt
Bindebolt kjente Jakob Potter, men han var ikke med i den originale Føniksordenen. Bindebolt var en av dem som meldte seg frivillig til å hente Harry Potter fra Dumlingene og bringe ham til Grimolds plass 12.
Polk County (Missouri)
Polk Countys totale areal er 618 km² hvorav 2 km² er vann. I 2000 hadde fylket 26,992 innbyggere og administrasjonssenteret ligger i byen Bolivar.
Medlemmer av Føniksordenen
Nestor Bindebolt
Bindebolt deltok i slaget i Mysteriedepartementet og beviste der at han var en dyktig duellant siden han klarte å sloss mot to dødsetere på en gang. Likevel ble han såret av Bellatrix DeMons.
Polk County (Missouri)
Fylket ble grunnlagt i 5. januar 1835 av land fra Greene County og er oppkalt etter Ezekiel Polk som var oberst under Amerikanske uavhengighetskrigen.
Medlemmer av Føniksordenen
Nestor Bindebolt
I Harry Potter og Halvblodsprinsen har Bindebolt kommet seg igjen etter skadene han pådro seg i kampen i Mysteriedepartementet, og han jobber nå undercover som en sekretær på statsministerens kontor, til statsministerens beskyttelse.
Nymfadora Dult
Nymfadora Dult ( død 2. mai 1998 ) er en fiktiv figur i bok- og filmserien Harry Potter, skrevet av J.K. Rowling.
Dult var en svartspaner, som var spesielt begavet i kunsten å forkle seg, siden hun var en Metamorf-magus. Hun foretrakk å bli kalt Dult, siden hun ikke kunne utstå fornavnet sitt.
Dult var spesielt vennlig mot Harry Potter, Hermine Grang og Gulla Wiltersen. Mange fans har konkludert med at hennes rolle i serien er spesielt å opptre som Gullas storesøster, siden Gulla er den eneste jenta i en familie med syv barn. Dult moret seg med å mane frem uvanlige forkledninger i gompeverdenen. Dult kom seg gjennom svartspanerskole mye takket være sin eksepsjonelle evne til å forkle seg. Hennes andre evner som svartspaner var ikke eksepsjonelle, kanskje spesielt siden hun er så klumsete. Hun var nyutdannet svartspaner første gang Harry møter henne, i begynnelsen av Harry Potter og Føniksordenen.